Neymar și-a ales următoarea echipă și e gata de transfer
Neymar (32 de ani) vrea să plece de la Al-Hilal, după doar șapte luni petrecute în Arabia Saudită.
Chiar dacă a fost ademenit cu un salariu fabulos în Arabia Saudită, brazilianul ar vrea să plece de la Al-Hilal, unde a evoluat în cinci meciuri în toate competițiile, reușind să marcheze un gol și să ofere trei pase decisive.
Sud-americanul și-ar fi ales deja și următoarea destinație, potrivit englezilor de la The Sun. Neymar ar vrea să fie din nou coleg cu Leo Messi, Jordi Alba, Sergio Busquets și Luis Suarez la Inter Miami!
Neymar vrea să se transfere la Inter Miami!
Recent, brazilianul a recunoscut că ar vrea să fie din nou coleg cu Leo Messi: "Sper că vom juca din nou împreună. Leo este o persoană grozavă. Sper că e fericit la Miami. Dacă este, voi fi și eu".
Brazilianul nu a revenit nici acum pe teren, după ce s-a accidentat la genunchi în luna octombrie. Doctorii spun că acesta va fi OUT pentru tot restul sezonului, mai scrie sursa citată.
Neymar deține și acum recordul pentru cel mai scump transfer din istoria fotbalului. În 2017, PSG i-a plătit clauza de reziliere a contractuilui cu FC Barcelona, în valoare de 222 de milioane de euro.
În vara anului 2023, sud-americanul a ajuns la Al-Hilal pentru 90 de milioane de euro, dar în Arabia Saudită nu a apucat să joace foarte mult. A prins, până acum, doar cinci meciuri, reușind să marcheze un gol și să ofere trei pase decisive.
Președintele lui Santos, discuții cu Neymar!
În 2013, Santos a primit 88 de milioane de euro de pe urma transferului lui Neymar la FC Barcelona. Patru ani mai târziu, sud-americanul a plecat de pe Camp Nou și a ales să semneze cu PSG. Recent, președintele clubului brazilian a dezvăluit că a purtat o discuție cu Neymar și s-a arătat convins de faptul că acesta se va întoarce la clubul care l-a lansat în fotbalul european.
"Conversația a fost foarte scurtă, dar conversațiile rapide sunt, adesea, cele mai eficiente. Pentru a juca aici, el trebuie să se recupereze cât mai bine. Va continua să joace acolo, apoi va veni", a spus președintele lui Santos, potrivit GOAL.com.
Urmăriți SPORT.RO și pe Google News